ועדת הכנסת, כנסת 17, פרוטוקול מספר 69, 2006-12-25 09:30

רוחמה אברהם-בלילא: בוקר טוב, אני מתכבדת לפתוח את הישיבה.

רוחמה אברהם-בלילא: ראשית, נקבע את מסגרת האי אמון, יש לנו שלוש הצעות אי אמון שהגישו.

רוחמה אברהם-בלילא: הצעה ראשונה – הקיצוץ בתקציב החינוך בכלל ובתקציב החינוך הדתי והחרדי בפרט, של האיחוד הלאומי-מפד"ל, יהדות התורה, והמועמד להרכיב את הממשלה הוא חבר הכנסת בנימין אלון.

רוחמה אברהם-בלילא: הנושא השני הוא הכוונה "לנפח" את הרכב הממשלה על ידי צירוף שרים נוספים, של הליכוד, והמועמד להרכיב את הממשלה הוא חבר הכנסת בנימין נתניהו.

רוחמה אברהם-בלילא: הצעה שלישית – סירובה לפתוח במשא ומתן עם סוריה ללא תנאים מוקדמים, של מר"צ-יחד-רע"מ-תע"ל-חד"ש-בל"ד, והמועמד להרכיב את הממשלה הוא חבר הכנסת יוסי ביילין.

רוחמה אברהם-בלילא: ההצעה שלי היא 10 דקות למציעים ו-5 דקות לכל סיעה.

רוחמה אברהם-בלילא: הצבעה בעד – 10 מתנגדים – אין נמנעים - אין

רוחמה אברהם-בלילא: הדיון היום על אי האמון יהיה 10 דקות למציעים ו-5 דקות לכל סיעה.

רוחמה אברהם-בלילא: 2.

רוחמה אברהם-בלילא: קביעת מכסת הצעות חוק והצעות לסדר היום של חברי הכנסת לסיעותיהם במושב השני של הכנסת ה-17

רוחמה אברהם-בלילא: מכיוון שישראל ביתנו הצטרפה לקואליציה יש שינוי מסוים במפתח.

רוחמה אברהם-בלילא: אריה, אנא הסבר זאת לחברי הכנסת.

רוחמה אברהם-בלילא: החלטתי שלליכוד נגדיל את זה ל-4 והשאר יהיה לפי המפתח הרגיל.

רוחמה אברהם-בלילא: מכסת כל הסיעות גדלה.

אריה האן: בפעם הקודמת הבסיס לחישוב של סיעות הקואליציה פר חבר כנסת היה 6.5 הצעות למושב ולאופוזיציה היה 7.7.

אריה האן: ברשות היושבת ראש והנדיבות של הקואליציה הסכימו להעלות את זה ל-8.5 פר חבר כנסת לאופוזיציה והוספנו גם שתי הצעות לשבוע – במקום 23, 25.

אריה האן: עבדתי לפי המחשב כפי שאני עושה כל שנה, ועיגלתי הכל כלפי מעלה – זה העמוד הראשון.

אריה האן: העמוד הרלוונטי הוא השני.

אריה האן: יצא שכל הסיעות מהקואליציה: קדימה – 4, עבודה-מימד – 3, ישראל ביתנו - 2, ש"ס – 2, גיל – 1.

אריה האן: לגבי הליכוד, יצא לי בחישוב 3 כשהצעתי לתת 3.5, אבל ההצעה היא לתת להם 4 כי זה לא נראה טוב ויזואלית.

רוחמה אברהם-בלילא: זה גם לא טוב מעשי.

אריה האן: איחוד לאומי – עוגל כלפי מעלה, במקום 2 יש 3, אגודת ישראל יצא 1.5, עוגל ל-2, מרצ היה 1.25, עוגל למעלה ל-2, רע"ם-תע"ל – 1, חד"ש – 0.75 ל-1 ובל"ד – 0.75 ל-1.

אריה האן: בשנים הקודמות היו לפעמים לסיעות שיצא להן אפילו למטה מ-1, היינו נותנים להן פעם בשבועיים או פעם בשלושה שבועות.

אריה האן: הפעם כל אחד מקבל כל שבוע.

אריה האן: אני מצטרף להצעה שהיום התגבשה בהידברות בין הקואליציה לאופוזיציה, שבסך הכל יהיו 4 לסיעת הליכוד, ואז אנו מעלים את המכסה השבועית ל-26.

אריה האן: אני חושב שזה מכובד והוגן.

אריה האן: אז יהיו עוד 3 הצעות בשבוע, אף אחד לא ימות מזה.

יש מי שמעוניין להתייחס לנושא?

נצביע.

הצבעה בעד – פה אחד נגד - אין

גדעון מרץ: אני מודה ליושבת ראש ועדת הכנסת על שיקול הדעת.

גדעון מרץ: היה בזה דבר בלתי הגיוני שיהיו יותר הצעות לסדר, אבל משום מה לסיעת הליכוד יהיו פחות.

גדעון מרץ: אני מוכן עד סוף הקדנציה גם להצמיד את ההצעות לסדר לתוצאות הסקרים.

גדעון מרץ: אני תומך גם בהעלאת מספר ההצעות של סיעות קואליציוניות שפועלות כסיעות אופוזיציוניות, אתמוך בהשוואת המדד שלהן למדד של האופוזיציה.

גדעון מרץ: 3.

גדעון מרץ: פניית יו"ר ועדת הכספים בדבר טענת חריגה מגדר הנושא בסעיפים 5(1) ו-75(2) להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2007

רוחמה אברהם-בלילא: אני עוברת לנושא הבא.

רוחמה אברהם-בלילא: אני קוראת לפרוטוקול את מכתבו של יושב-ראש ועדת הכספים: "הנדון: טענת חריגה מגדר הנושא לפי סעיף 120 לתקנון הכנסת.

רוחמה אברהם-בלילא: סעיפים 5(1) ו-75(2) להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2006 מתקנים את חוק הבטחת הכנסה, התשמ"א-1980 ואת פרק ז' לחוק המדיניות הכלכלית לשנת הכספים 2004 (תיקוני חקיקה), התשס"ד-2004, שעניינם שילוב מקבלי גמלאות בעבודה (תוכנית ויסקונסין).

רוחמה אברהם-בלילא: במסגרת התוכנית פועלים מרכזי תעסוקה שתפקידם לשלב מקבלי גמלאות בעבודה.

רוחמה אברהם-בלילא: בהתאם לתיקונים המוצעים תושב המתגורר באזור שבו פועלת "תוכנית ויסקונסין" ושהופנה למסגרת שיקומית לאחר כניסתו לתוכנית, ימשיך להשתתף בה.

רוחמה אברהם-בלילא: "ביום כ"ט בכסלו התשס"ז (20 בדצמבר 2006) קיימה ועדת הכספים דיון בסעיפים האמורים, ובמהלכו העלה חבר הכנסת מוחמד ברכה הסתייגות, שלפיה מוצע לבטל את כל פרק ז' לחוק המדיניות הכלכלית לשנת הכספים 2004 (תיקוני חקיקה), התשס"ד-2004, המסדיר כאמור את הפעלתה של "תוכנית ויסקונסין".

רוחמה אברהם-בלילא: "נציגי משרד האוצר בדיון טענו כי יש בהסתייגות האמורה משום חריגה מגדר הנושא של הצעת חוק, כמשמעותה בסעיף 120 לתקנון הכנסת.

רוחמה אברהם-בלילא: "בהתאם להוראות סעיף 120(א) לתקנון הכנסת אבקשך להעמיד בדחיפות נושא זה על סדר יומה של הכנסת, כדי שתכריע הטענה האמורה".

רוחמה אברהם-בלילא: סעיף 126 לתקנון הכנסת אומר: בוועדת הכנסת מחליטה בישיבה הראשונה של אותו שבוע.

רוחמה אברהם-בלילא: לפיכך נמצא פה חבר הכנסת מוחמד ברכה.

רוחמה אברהם-בלילא: מי מהאוצר מציג את הנושא?

רוחמה אברהם-בלילא: הם עדיין בדיוני התקציב.

מוחמד ברכה: אם מגישי הבקשה לנושא חדש אינם נמצאים, אפשר לדחות.

גדעון מרץ: הרי אם הוא נכלל בחוק ההסדרים והוא מציע לבטל אותו, איך זה נושא חדש?

מוחמד ברכה: הם מכניסים החמרה באחד הסעיפים של תוכנית ויסקונסין.

מוחמד ברכה: אמרתי: אם מותר לאוצר להכניס שינוי, לי נשמרת הזכות לומר שאני מציע לבטל את הסעיף.

מוחמד ברכה: מה חדש פה?

מוחמד ברכה: לא אני הכנסתי את הנושא הזה לחוק ההסדרים אלא האוצר.

גדעון מרץ: איני מתייחס רק לעובדה שמשרד הגיש הקשה ולא נמצא פה לנמק אותה.

גדעון מרץ: אני מדבר על הנושא המהותי.

גדעון מרץ: גם איני רוצה להסביר כמה רעה תוכנית ויסקונסין, כי את זה עושים אנשי ישראל ביתנו והעבודה יותר ממני ואפילו פעם אחת שכנעו אותי להצביע בעד ועדת חקירה לתוכנית ויסקונסין.

גדעון מרץ: לא ניתן לטעון שאם מביאים משהו וחבר כנסת מציע לבטלו, זה נושא חדש.

גדעון מרץ: ברור שזה לא נושא חדש כי זה בגדר הנושא שהציע הביא אותו.

גדעון מרץ: אפשר לגבש רוב לעמדת האוצר להעביר את מה שהוא רוצה, אבל אי אפשר לטעון נושא חדש.

משה שרוני: זה בשבוע הבא.

משה שרוני: מה קורה כאן?

רוחמה אברהם-בלילא: זה חלק אחר.

רוחמה אברהם-בלילא: מכיוון שנציג האוצר נמצא בכניסה, ואני רוצה לקיים את הדיון בנושא הזה, נעבור לנושא הבא ונחזור לזה אחר כך.

רוחמה אברהם-בלילא: חשוב לי לשמוע את טענת האוצר בנושא הזה, נראה לי שלכולנו.

רוחמה אברהם-בלילא: 4.

רוחמה אברהם-בלילא: בקשת הממשלה להקדמת הדיון בהצעת חוק הפיקוח על ייצוא ביטחוני, התשס"ז-2006 (מ/274), לפני הקריאה הראשונה

רוחמה אברהם-בלילא: נעבור לנושא הבא.

רוחמה אברהם-בלילא: עו"ד וקסמן, נא הסבר לוועדה מדוע יש לפטור את הצעת החוק הזאת מחובת הנחה.

גדעון מרץ: ראשית, הבקשה הזאת מתואמת על ידי משרד החוץ ומשרד הביטחון.

גדעון מרץ: ההצעה הזאת עברה ועדת שרים, הרבה מאוד עבודה הושקעה בהכנת ההצעה.

גדעון מרץ: עקב חג החנוכה לא הספקנו להניח בשבוע שעבר, ואם נניח אותה היום, ייבצר מסגן השר השבוע להציג את החוק.

גדעון מרץ: בשבוע הבא דנים בתקציב.

גדעון מרץ: לאור רגישות החוק והחשיבות הבין לאומית אנו מבקשים מאוד שיידעו בעולם שהחוק הזה עבר לפחות קריאה ראשונה בשנת 2006.

חיים וקסמן: מדובר בהצעה שיש לה חשיבות רבה גם למעמדנו הבין לאומי.

חיים וקסמן: הצהרנו בכמה הזדמנויות שנקדם את החוק הזה, ואנו רוצים להביאו לקריאה ראשונה עד סוף שנת 2006.

חיים וקסמן: לכן יש חשיבות להעבירו כבר היום.

גדעון מרץ: אני תומך בעמדת הממשלה ובעמדת משרד הביטחון.

אביגדור יצחקי: למה לא בעמדת משרד החוץ?

גדעון מרץ: כי אתי דיבר סגן שר הביטחון ולא שרת החוץ.

גדעון מרץ: אם שרת החוץ היתה מדברת אתי, הייתי תומך גם בעמדתה.

גדעון מרץ: הנושא הזה קשור למחויבויות בין לאומיות שמדינת ישראל לקחה על עצמה.

גדעון מרץ: החוק הוא די כבד, שוועדת החוץ והביטחון ודאי תידרש לו לעומק, אך לא ייתכן גם מנקודת הראות הפרלמנטרית מחלוקת שיש צורך בהסדרת הנושא של הפיקוח על הייצוא הביטחוני, וזה גם דבר שיכול למנוע תקלות מדיניות מהסוג שאירעו לא אחת בשנים האחרונות ובכמה מקומות גם גרמו נזקים מדיניים כבדים.

גדעון מרץ: לכן אני מציע בעניין זה – לא בטוח שאצליח לשכנע את כל חבריי מהאופוזיציה, אבל מי שיש לי עליו השפעה, אני מציע לתמוך בבקשת הממשלה בעניין זה.

זהבה גלאון: החוק נראה לי חשוב.

זהבה גלאון: איני מצליחה להבין איך חברי, חבר הכנסת סער, נותן יד לזילות של הפרלמנט?

זהבה גלאון: למה צריך לתת פטור מחובת הנחה?

זהבה גלאון: ועל איזה טיעון?

זהבה גלאון: הממשלה מתכוננת לחוק כזה חשוב?

זהבה גלאון: תחוקק אותו כמו שצריך, בדרך המלך.

זהבה גלאון: זה לא משהו היסטרי, שמחר פוקע משהו.

זהבה גלאון: למה לתת עדיפות לממשלה מעל חברי כנסת, שמחר ירצו פטור מחובת הנחה על חוק שלהם?

זהבה גלאון: איזה מין דבר זה?

זהבה גלאון: איך ממשלה מתנהלת כך מול הכנסת?

זהבה גלאון: אני חושבת שלא ראוי שהממשלה באה עם חוק חשוב ככל שיהיה.

זהבה גלאון: זה ממש להשתמש בכנסת ולבעוט בכנסת.

יעקב מרגי: אז בואו נבטל את הנושא בכלל.

רוחמה אברהם-בלילא: כרגע זה לא על סדר היום, האם אנו מבטלים את הנושא של פטור מחובת הנחה.

ראובן ריבלין: גם אם הממשלה עושה דבר שלא ייעשה, השאלה אם החוק מועיל למדינה או לא.

ראובן ריבלין: אם מועיל למדינה, למה להעניש את המדינה פעמיים?

זהבה גלאון: אי אפשר לחכות 24 שעות?

אחמד טיבי: שמעתי את דברי חבר הכנסת סער ששכנעו את חבריו עוד לפני שהתחיל לדבר ואת דברי חברת הכנסת גלאון.

אחמד טיבי: אני רוצה לשאול את אלה שתומכים בבקשה לפטור, תגלו לוועדה, האם בחוק הזה יש משהו, או משהו מחכה או מתעכב שאתה יכול להאיר את עינינו?

גדעון מרץ: אומר את זה בצורה דיפלומטית; יכול להיות שיש מדינות ואף מדינות נכבדות שיש להן ציפייה לגיטימית על בסיס דברים שנאמרו להן על ידי נציגי ממשלה שחוק זה יקודם ואף במסגרת הזמן של שנת 2006.

רוחמה אברהם-בלילא: מי בעד לפטור מחובת הנחה את הצעת החוק שמונחת לפנינו?

רוחמה אברהם-בלילא: הצבעה בעד – 14 נגד – 2 נמנעים – אין

רוחמה אברהם-בלילא: הצעת החוק קיבלה פטור מחובת הנחה.

רוחמה אברהם-בלילא: 5.

רוחמה אברהם-בלילא: בקשת יו"ר ועדת החוץ והביטחון להקדמת הדיון בהצעת חוק שירות ביטחון (הגבלת קריאה לשירות מילואים של קצין – הוראת שעה)(תיקון מס' 5), התשס"ז-2006, לפני הקריאה השנייה והשלישית

רוחמה אברהם-בלילא: נעבור הלאה.

רוחמה אברהם-בלילא: אני קוראת לפרוטוקול את מכתבו של חבר הכנסת הנגבי, יושב ראש הוועדה: "הצעת חוק שירות ביטחון (הגבלות קריאה לשירות מילואים של קצין – הוראת שעה)(תיקון מס' 5), התשס"ז-2006.

רוחמה אברהם-בלילא: "ועדת החוץ והביטחון עתידה לסיים מחר – יום שני, ד' בטבת התשס"ז, 25 בדצמבר 2006, את הכנתה לקריאה שנייה ושלישית של הצעת חוק שירות ביטחון (הגבלות קריאה לשירות מילואים של קצין – הוראת שעה)(תיקון מס' 5), התשס"ז-2006 (מ/270), ולהביאה בו ביום להצבעה במליאת הכנסת.

רוחמה אברהם-בלילא: "בהתאם לזאת אבקש פטור מחובת הנחה עבור הצעת חוק זו".

רוחמה אברהם-בלילא: אני מזכירה לחברים שנתנו בשבוע שעבר, פטרנו את הצעת החוק מקריאה ראשונה, ויושב ראש הוועדה יכול היה לבקש לפטור את אותה הצעה מקריאה שנייה ושלישית.

רוחמה אברהם-בלילא: מכיוון שהוא לא עשה את זה וביקש שנפטור אותו, מונחת הבקשה לפניכם.

גדעון מרץ: בכל הכבוד שיש לי ליושב ראש ועדת החוץ והביטחון, ועל בסיס המידע שבידי, שחדרה של ועדת החוץ והביטחון מרוחק מרחק קצר ביותר מוועדת הכנסת, החוק הזה בהחלט בעייתי לפטור מחובת הנחה, אך אין סיבה לתת לשנייה ושלישית.

גדעון מרץ: אם הם גומרים היום ומניחים, אפשר להצביע על זה מחר או מחרתיים.

גדעון מרץ: הם רק צריכים שהוא יהיה בתוקף בשבוע הבא, בסוף שנת 2006.

גדעון מרץ: עדיין, גם אם מסיימים את זה כפי שנטען במכתב, יש שבוע מלא, וזה ההבדל בין שיקול ענייני לבין להפוך את זה לתעשייה.

גדעון מרץ: היועצת המשפטית היא ברת סמכא, מבחינתי.

רוחמה אברהם-בלילא: שר הביטחון נמצא כרגע בוועדת החוץ והביטחון ונמצאת אתנו מירי שתסביר, אך אני מבקשת שיושב ראש הוועדה ייכנס למספר דקות.

מירי פרנקל-שור: אנו בשאיפה להניח את הצעת החוק היום על שולחן המליאה.

מירי פרנקל-שור: הפחד של הצבא, שעקב הצבעות של חוק ההסדרים לא יהיה ניתן להביא את הצעת החוק לקריאה שנייה ושלישית.

מירי פרנקל-שור: לפיכך נניח את הצעת החוק היום, אני מקווה שנגיע לקריאה שנייה ושלישית מחר.

גדעון מרץ: שישימו את זה ביום רביעי.

גדעון מרץ: אני לא רוצה לתת פטור מחובת הנחה בלי סיבה.

רוחמה אברהם-בלילא: הם יצאו מנקודת הנחה שההצבעות של החוק ההסדרים יתחילו ביום רביעי, לכן הם הביאו את זה.

רוחמה אברהם-בלילא: אני מביאה את זה להצבעה.

רוחמה אברהם-בלילא: מי בעד לתת פטור מחובת הנחה לקריאה שנייה ושלישית?

רוחמה אברהם-בלילא: הצבעה בעד – 11 נגד - 6 נמנעים - אין

רוחמה אברהם-בלילא: עורכת הדין שור, אני מבקשת להבא, כשאתם מבקשים לפטור מחובת הנחה, תציינו שאתם מבקשים לפטור גם בשנייה ושלישית.

מירי פרנקל-שור: הוועדה לא ביקשה פטור מחובת הנחה לקריאה הראשונה.

מירי פרנקל-שור: מן הראוי שהממשלה תבקש פטור מחובת הנחה גם לקריאה הראשונה ובמקרה הזה גם לקריאה השנייה והשלישית.

מירי פרנקל-שור: 6.

מירי פרנקל-שור: הוספת ממלאי מקום קבועים בוועדה המשותפת לתקציב הביטחון

רוחמה אברהם-בלילא: נעבור הלאה.

רוחמה אברהם-בלילא: בהתאם להוראות סעיף 18א לחוק יסודות התקציב החליטה ועדת הכנסת להקים ועדה משותפת של ועדת הכספים ושל ועדת החוץ והביטחון לתקציב הביטחון.

רוחמה אברהם-בלילא: חבר הכנסת סער בתיאום עם חבר הכנסת ויושב ראש הקואליציה יצחקי סיכמו על שני ממלאי מקום לוועדה המשותפת.

רוחמה אברהם-בלילא: מטעם הליכוד תהיה חברת הכנסת לבנת, שתמלא מקומו של חבר הכנסת סילבן שלום, וחבר הכנסת דוד טל, ממלא מקום מסיעת קדימה, של חבר הכנסת אפללו.

רוחמה אברהם-בלילא: שניהם חברים בוועדת הכספים.

רוחמה אברהם-בלילא: מי בעד מינוי זה?

רוחמה אברהם-בלילא: הצבעה בעד – 11 מתנגדים – 1 נמנעים - אין

רוחמה אברהם-בלילא: יש שני ממלאי מקום נוספים.

רוחמה אברהם-בלילא: באותו עניין, נבחרה לפי סעיף 4ה לחוק האזנת סתר, קובע: חובת דיווח שלפיו הוועדה המשותפת של ועדת החוקה, חוק ומשפט ושל ועדת החוץ והביטחון.

רוחמה אברהם-בלילא: חבר הכנסת סער גם פה מבקש להוסיף ממלא מקום קבוע לוועדה המשותפת, חברת הכנסת לבנת תהיה ממלאת מקום של חבר הכנסת שלום.

רוחמה אברהם-בלילא: יש פה טעות.

רוחמה אברהם-בלילא: חבר הכנסת שלום לא חבר בוועדה עצמה.

רוחמה אברהם-בלילא: אני לא מביאה את זה להצבעה עד שהנושא יתברר.

רוחמה אברהם-בלילא: 7.

רוחמה אברהם-בלילא: קביעת ועדה לדיון בהצעת חוק סדר הדין הפלילי (הוראת שעה), התשס"ז-2006, מ/271

רוחמה אברהם-בלילא: הנושא הבא, מליאת הכנסת הטילה על ועדת הכנסת לקבוע את הוועדה שתדון בהצעת החוק הבאה לשם הכנתה לקריאה שנייה ושלישית.

רוחמה אברהם-בלילא: ההצעה נידונה ביום 19.12.2006, והצעת חוק סדר הדין הפלילי (הוראת שעה), התשס"ז-2006, מ/271, נשמעו הצעות להעביר את הצעת החוק לדיון בוועדה לקידום מעמד האשה או לוועדת החוקה, חוק ומשפט או לוועדה מיוחדת לבחינת בעיית העובדים הזרים.

רוחמה אברהם-בלילא: חבר הכנסת סער ביקש להעביר את זה לדיון בוועדה לקידום מעמד האשה, אבל חברי הכנסת סער ובן-ששון הסכימו שההצעה תובא לדיון בוועדת החוקה, חוק ומשפט.

רוחמה אברהם-בלילא: מי בעד להעביר את זה לוועדת החוקה, חוק ומשפט?

רוחמה אברהם-בלילא: הצבעה בעד – 18 מתנגדים – אין נמנעים - אין

רוחמה אברהם-בלילא: הצעת החוק סדר הדין הפלילי (הוראת שעה), התשס"ז-2006, מ/271 עוברת לדיון בוועדת החוקה, חוק ומשפט.

רוחמה אברהם-בלילא: 8.

רוחמה אברהם-בלילא: קביעת ועדות לדיון בסעיפים שהוצאו מחוק ההסדרים ויועברו לחקיקה רגילה בוועדות הכנסת

רוחמה אברהם-בלילא: ב-30 באוקטובר 2006 הניחה הממשלה את הצעת התקציב ואת הצעת חוק ההסדרים על שולחן הכנסת.

רוחמה אברהם-בלילא: ועדת הכנסת הצליחה במהלך של תשע שעות של דיון להוציא סעיפים מחוק ההסדרים, שיעברו לחקיקה רגילה.

רוחמה אברהם-בלילא: נתבקשנו להעביר את אותם סעיפים שהוצאו לחקיקה רגילה, לקבוע את הוועדות השונות שבהן ידונו החוקים.

רוחמה אברהם-בלילא: על שולחנכם מונחים 8 סעיפים; פרק ב', סעיפים 2(1), 3(א) (הקפאת הקצבאות), זה צריך לעבור לוועדת העבודה, הרווחה והבריאות.

רוחמה אברהם-בלילא: מי בעד?

רוחמה אברהם-בלילא: הצבעה בעד – 17 נגד – אין נמנעים - אין

רוחמה אברהם-בלילא: פרק ב', סעיפים 2(1), 3(א) (הקפאת הקצבאות) עובר לדיון בוועדת העבודה, הרווחה והבריאות.

רוחמה אברהם-בלילא: הנושא השני, פרק ג', סעיף 10 (חוק בית חולים באשדוד), ויש פה הצעה שהגיעו אתה גם לפשרה, שהצעה זו תועבר לוועדת חוקה.

יורם מרציאנו: בית החולים שם הולך להיות גם בית משפט?

ראובן ריבלין: הכנסת עושה צחוק מעצמה.

ראובן ריבלין: הציבור יושב פה באמצעות נציגיו.

רוחמה אברהם-בלילא: מי בעד להעביר את זה לדיון בוועדת העבודה, הרווחה והבריאות?

רוחמה אברהם-בלילא: הצבעה בעד – 18 נגד – אין נמנעים – אין

רוחמה אברהם-בלילא: פרק ג', סעיף 10 (חוק בית חולים באשדוד) יועבר לדיון בוועדת העבודה, הרווחה והבריאות.

רוחמה אברהם-בלילא: פרק ג', סעיף 12 (חוק לפיצוי נפגעי גזזת), יש לנו שתי הצעות – ועדת הכספים, ועדת החוקה, חוק ומשפט וועדת העבודה, הרווחה והבריאות.

רוחמה אברהם-בלילא: הגיעו גם פה להסכמה שהחוק יידון בוועדת העבודה, הרווחה והבריאות.

רוחמה אברהם-בלילא: מי בעד?

רוחמה אברהם-בלילא: הצבעה בעד – 18 נגד – אין נמנעים – אין

רוחמה אברהם-בלילא: פרק ג', סעיף 12 (חוק לפיצוי נפגעי גזזת) עובר לוועדת העבודה.

רוחמה אברהם-בלילא: פרק ג', סעיפים 14(1), (3), (4) ו-15, (המבנה הארגוני של קופות החולים).

רוחמה אברהם-בלילא: חבר הכנסת שרוני?

רוחמה אברהם-בלילא: לחוקה ומשפט.

רוחמה אברהם-בלילא: חבר הכנסת יצחקי, נא הסבר לוועדה.

אביגדור יצחקי: לא מדובר בנושא בריאות או רווחה.

אביגדור יצחקי: מדובר בנושא של איך ייבחר הדירקטוריון של קופת החולים, איך הוא יבחר את ההנהלה ואיך ההנהלה תבחר את היושב ראש ואת המנכ"ל וכו'.

אביגדור יצחקי: לכן צריך לייצר תקנון, זה לא המבנה הארגוני של איזה מחלקה תהיה באיזה קופת חולים.

אביגדור יצחקי: הנושא הוא המצב הסטטוטורי.

אסתרינה טרטמן: הניסוח פה לא תואם לזה.

אביגדור יצחקי: הרעיון המרכזי שההנהלה של קופת החולים וחברי הדירקטוריון ייבחרו על ידי חברי הקופה.

אביגדור יצחקי: פה העניין הוא סטטוטורי.

אביגדור יצחקי: אין פה קשר לבריאות העם ולווטרינריה.

גדעון מרץ: גברתי היושבת ראש, לצערי, אי אפשר לא להתנגד להצעה זו.

גדעון מרץ: חבל שלא באו בדברים לפני זה.

גדעון מרץ: כאשר אותה הצעת חוק עצמה הובאה על ידי הממשלה בקדנציה הקודמת- -

אביגדור יצחקי: ובקודמת של הקודמת.

גדעון מרץ: מעולם לא התעקשו על חוקה, כי אז גם ועדות אחרות היו בידי מפלגת השלטון.

אביגדור יצחקי: תמיד היא היתה בוועדת הכספים.

אביגדור יצחקי: אתה רוצה להשאיר את זה שם?

גדעון מרץ: בקדנציה הקודמת, כששר האוצר היה יושב ראש ועדת הכספים, הוא התעקש על זה שהחוק הזה יהיה בוועדת הכספים ולא בוועדת העבודה והרווחה, כרפורמה שמשרד האוצר בהחלט היה מעוניין שתידון במסלול- -

אביגדור יצחקי: אגב, אתה העברת את זה לוועדת הכספים.

גדעון מרץ: בעניין זה הייתי מאלה ששכנעו גם את יושב ראש ועדת הכספים, אבל היתה חזית בין ועדת הכספים לבין ועדת העבודה והרווחה, שמופקדת על נושא קופות החולים, וגם כספים – זה היה חצי עקום כי זה היה במסגרת של חוק ההסדרים.

גדעון מרץ: הרי כל המהלך של פיצול לפי סעיף 121 בא לתקן את פגמי וחוליי חוק ההסדרים, ולומר: אנו עוברים למסלול חקיקה רגיל, נורמלי בוועדות הייעודיות, אז אנו נעביר – אמר יושב ראש הקואליציה שזה נושא סטטוטורי.

גדעון מרץ: כל חוק הוא סטטוטורי, אין דבר שהוא בגדר הצעת חוק שאינו מוסדר במסגרת חקיקה, אבל אין נימוק אחד, מדוע זה יועבר לוועדת חוקה.

גדעון מרץ: זה נושא קונסטיטוציוני?

גדעון מרץ: זה חוקת מדינת ישראל?

גדעון מרץ: זה נושא שנוגע לבתי משפט?

גדעון מרץ: זה נושא שנוגע לתביעה הכללית?

גדעון מרץ: שום קשר חוץ מכך שחבר הכנסת בן-ששון חבר במפלגת השלטון.

גדעון מרץ: כשהוא מביא דבר שנוגע אליו אני תומך, אך הנושא הזה לא נוגע לוועדת החוקה, ואני מציע שתשקלו זאת שנית.

אביגדור יצחקי: גם כשאנו דנים בחברות ממשלתיות כל הנושאים שקשורים לנושאים האדמניסטרטיביים, למשל נושא הדיווח הכספי של החברות הממשלתיות, לא העבירו את זה לוועדת הכספים אלא לוועדת החוקה, חוק ומשפט כי כל המעטפת החוקית של כל מה שקשור לתאגידים במדינת ישראל נידון בסופו של דבר על-ידי ועדת החוקה.

אביגדור יצחקי: הנושא הזה של המבנה השלטוני והשליטה בעניין הזה, אין לו עניין עם נושא בריאות, ובמקרה הזה צריך להעביר את זה לוועדת החוקה, גם על פי הסכמתו של יושב ראש ועדת העבודה והרווחה, שאני חושב שבעניין זה יש לו מה לומר.

אביגדור יצחקי: אם הוא לא היה חושב כך, הוא לא היה מוותר בכזאת קלות.

רוחמה אברהם-בלילא: חברת הכנסת גלאון ביקשה לשמוע את חוות דעתה של היועצת המשפטית.

ארבל אסטרחן: בטבלת חוק ההסדרים שהכנו בזמנו התייחסנו לפרק הזה במסגרת ועדת העבודה, הרווחה והבריאות.

ארבל אסטרחן: גם בוועדות אחרות, שאינן ועדת חוקה, מתעסקים במבנים של כל מיני גופים- -

גדעון מרץ: את רואה זיקה לוועדת חוקה כלשהי?

גדעון מרץ: אגב, אני מוכן שכל קופות החולים יעברו לוועדת החוקה, אם קופת חולים- -

רוחמה אברהם-בלילא: מספיק.

ארבל אסטרחן: מבין ועדות הכנסת, אם לא ועדת העבודה, מה שהכי קרוב לזה היא ועדת החוקה.

משה שרוני: יום חשוב היום לעדת הנוצרים, חג המולד, וצריך לאחל להם חג שמח וכל טוב.

רוחמה אברהם-בלילא: עוד מעט חג הקורבן בפתח, גם להם חג שמח.

משה שרוני: גדעון סער, כל נושא שצריך להיות בקופות חולים, שהברדק חוגג שם, צריך סדר.

גדעון מרץ: רק אתה תעשה סדר בברדק.

משה שרוני: זה נושא של התאגיד, של תקנות.

משה שרוני: אם אני ויתרתי על זה, אני יודע.

משה שרוני: אני אחראי על קופות החולים, ואני מבקש להעביר את זה לוועדת החוקה, חוק ומשפט.

רוחמה אברהם-בלילא: מי בעד להעביר את זה לוועדת החוקה, חוק ומשפט?

רוחמה אברהם-בלילא: הצבעה בעד – 13 נגד – 2 נמנעים – 1

רוחמה אברהם-בלילא: פרק ג', סעיפים 14(1), (3), (4), 15 (המבנה הארגוני של קופות החולים) עובר לוועדת החוקה, חוק ומשפט.

ראובן ריבלין: אני רוצה להוסיף, שהיועצת המשפטית צריכה לתת את לבה, שכאשר יש נושא שהוא נושא מעורב של בריאות ומשפט, כי מדובר פה בפרוצדורה משפטית של גוף ציבורי, תלוי מה אומר יושב הראש של אותה ועדה ייעודית.

ראובן ריבלין: אם הוא אומר:

ראובן ריבלין: אני רוצה להעביר את זה ברמה המקצועית לוועדת החוקה, חוק ומשפט כי דנים רק במגזר המקצועי השייך לוועדת החוקה, חוק ומשפט, צריך להישמע לו.

ראובן ריבלין: כאשר שרוני ביקש, אם העניין נוגע ברמה המקצועית לנושא חוקה, חוק ומשפט, ודאי שצריך להיעתר לבקשת היושב ראש.

ראובן ריבלין: זה שיקול מכריע.

יצחק גלנטי: למה הצבעת נגד?

ראובן ריבלין: כי אני מצביע פוליטית.

ראובן ריבלין: הנושא הבא, פרק ט' כולו (צריך להיות י"א)(סעיפים 53 עד 58), תחת נושא ההוצאה לפועל.

ראובן ריבלין: אני עוברת להצבעה.

ראובן ריבלין: הוועדה האמורה היא ועדת החוקה, חוק ומשפט.

ראובן ריבלין: מי בעד?

ראובן ריבלין: הצבעה בעד – 15 נגד – אין נמנעים – אין

רוחמה אברהם-בלילא: הפרק כולו עובר לוועדת החוקה.

רוחמה אברהם-בלילא: אני חוזרת לפרק ה' (סעיפים 19 עד 26)(הוראת שעה לשנת 2007).

רוחמה אברהם-בלילא: יש פה שלוש ועדות.

רוחמה אברהם-בלילא: ארבל, את מוכנה לפרט לוועדה, על מה מדבר החוק?

אביגדור יצחקי: אנו רוצים בכלל להוריד את פרק ה'.

רוחמה אברהם-בלילא: אני לא מביאה את זה להצבעה.

רוחמה אברהם-בלילא: פרק י"ב, סעיפים 67, 68 (חוק שירות המדינה (מינויים) וחוק שירות המדינה (משמעת)), יש פה הסכמה שזה יעבור לוועדת העבודה, הרווחה והבריאות.

רוחמה אברהם-בלילא: מי בעד?

רוחמה אברהם-בלילא: הצבעה בעד – 15 נגד – אין נמנעים – אין

רוחמה אברהם-בלילא: הצעת החוק עוברת לידון בוועדת העבודה, הרווחה והבריאות.

רוחמה אברהם-בלילא: פרק י"ב, סעיף 75(1) (תוכנית מהל"ב), יועבר לוועדת העבודה, הרווחה והבריאות.

רוחמה אברהם-בלילא: מי בעד?

רוחמה אברהם-בלילא: הצבעה בעד – 15 נגד – אין נמנעים – אין

רוחמה אברהם-בלילא: הצעת החוק עוברת לידון בוועדת העבודה, הרווחה והבריאות.

רוחמה אברהם-בלילא: 1.

רוחמה אברהם-בלילא: פניית יו"ר ועדת הכספים בדבר טענת חריגה מגדר הנושא בסעיפים 5(1) ו-75(2) להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2007

רוחמה אברהם-בלילא: אני חוזרת לנושא הראשון, נציג האוצר הגיע.

רוחמה אברהם-בלילא: אני מבקשת מנציג האוצר להבא לא לאחר.

מוחמד ברכה: הנושא של ויסקונסין זה תוכנית ניסיונית שאמורה לפוג בשנה הבאה, יש מחלוקת אם זה יהיה בפברואר או ביולי.

מוחמד ברכה: זה היה פילוט.

מוחמד ברכה: עוד לפני שפילוט זה מסתיים כדי להאריכו מחדש הממשלה ביוזמתה הציעה מקצה שיפורים, שינויים או אפילו הקשחה.

מוחמד ברכה: עצם העובדה שהנושא הזה מובא במסגרת חוק ההסדרים על ידי תיקונים לאותה תוכנית ולדרוש מהאנשים שעוברים במסגרת שיקומית להתייצב בתוכנית זה הקשחה, וכשנידונה בוועדת הכספים לדעת כל חברי הוועדה ראו שזה נושא שבלתי מתקבל על הדעת.

מוחמד ברכה: כשהאוצר בעצמו הכניס את הנושא הזה לדיון בתוך חוק ההסדרים, זכות כל חבר כנסת להכניס הסתייגות שמתייחסת לפרק שמדובר עליו.

מוחמד ברכה: לא אני הכנסתי את נושא תוכנית מהל"ב לחוק ההסדרים, אלא הממשלה.

מוחמד ברכה: לכן אני לא חושב שזה נושא חדש.

מוחמד ברכה: אם הממשלה חושבת שההצעה שלי לא נכונה או לא מתקבלת, היא יכולה להפילה בהצבעה בוועדת הכספים או במליאת הכנסת, אבל לטרטר את ועדת הכנסת בטיפול בעניין של נושא חדש, שהוא מופרך לחלוטין - אני לא המצאתי את הסעיף הזה בחוק ההסדרים אלא התייחסתי אליו.

מוחמד ברכה: אם הממשלה רוצה להתנגד, היא יכולה.

מוחמד ברכה: תוכנית מהל"ב היא אחת הגרועות שהיו במדינה.

מוחמד ברכה: עצם היישום שלה בירושלים, אשקלון, חדרה ונצרת, עצם העובדה שאין בשום מקום שביעות רצון מביצועה ועוד באים כדי לשכללה, זה להתעמר באנשים.

מוחמד ברכה: לפחות לתת אפשרות לחברי הכנסת לטעון, לפחות לבטא את שולחיהם, שחושבים שזה לא נכון.

מוחמד ברכה: התוכנית הזו אושרה בפברואר 2004, ואם הממשלה מציעה לשנות סעיפים או להכניס סעיפים חדשים, יש מקום לחברי כנסת לטעון נגד התוכנית, שהיא הרסנית לפי כל שיקול דעת הגיוני.

יורם מרציאנו: כשישבנו בדיון ארוך בנושא חוק ההסדרים, הנושא של ויסקונסין עלה בשני סעיפים שונים, וכששאלו אותי איך אדם כמוני יכול לתמוך בתוכנית כזאת, אמרתי: אני מבקש לפצל את זה, להעביר את זה לוועדות.

יורם מרציאנו: אין שום זכות קיום לתוכנית הרעה הזאת, שלצערי, עושקת אזרחים במדינת ישראל.

יורם מרציאנו: הייתי בשדרות בשבוע שעבר, אספר לכם סיפור, ואיני יודע איך הסיפור הזה לא הגיע לכלי התקשורת; נפגשתי עם אזרחים שנמצאים תחת התוכנית הרעה הזאת.

יורם מרציאנו: הכריחו עובדים גם בזמן שאנשים היו אמורים להיות במרחבים מוגנים כתוצאה מנפילות קסאמים, לצאת לעבודה.

יורם מרציאנו: כתוצאה מכך שעולה חדשה פחדה על שכרה, שמא היא לא תגיע ותאבד פרנסתה, היא הלכה, וקסאם נפל לא רחוק ממנה, והיא נפטרה.

יורם מרציאנו: היא היתה בדרכה לתוכנית הרעה הזאת, כלומר התוכנית הרעה הזאת גם גבתה קורבנות.

יורם מרציאנו: צריך לעקור את התוכנית הזאת.

יורם מרציאנו: אתמוך בכל מה שתבקש כדי להרחיק את הדבר הנורא הזה מהציבוריות במדינת ישראל.

אביגדור יצחקי: איני בקיא בתועלת או בהרסנות התוכנית הזאת, אך ממה שאני שומע מרבים מאוד מחברי הכנסת שהיא תוכנית לא טובה.

אביגדור יצחקי: מי שממונה על הפעלתה הוא שר התמ"ת, ולפי מה ששמעתי ממנו הוא אמור להביא שינויים מרחיקי לכת בכל נושא החוק, לרבות זה שאם הוא יחליט לבטלה, בסמכותו לעשות כן למרות הסכמים שעשה עם קבלנים, ושמעתי שגם שם זה לא הלבן והכחול של הדברים.

אביגדור יצחקי: מאחר שהוא אחראי על חוק זה, והשר אלי ישי, לבו רגיש.

מוחמד ברכה: דעתו חיובית לגבי דבריי.

אביגדור יצחקי: כדי שאוכל לעשות דברים, אבוא בדברים עם השר ישי.

אביגדור יצחקי: לא ידעתי שנושא זה עולה.

גדעון מרץ: הרי עכשיו לא מתבקשת הכרעה על הנושא, רק עלתה טענה של נושא חדש, בוא נדחה טענת נושא חדש, אחרי זה יש לך כל הזמן עד שזה בא להכרעה בוועדת הכספים.

אביגדור יצחקי: חבר הכנסת סער, כדי לבוא בידיים נקיות, למה המהירות הזאת?

מוחמד ברכה: אני חושב שיש הסכמה סביב השולחן שאין מדובר בנושא חדש.

מוחמד ברכה: עצם העובדה שהממשלה הביאה תיקונים בחוק מסוים, אני או כל חבר כנסת יכול להביא תיקונים אחרים או הצעות אחרות.

מוחמד ברכה: אני מקבל את מה שאומר יושב ראש הקואליציה, שהוא יבוא בדברים עם השר ונדון.

רוחמה אברהם-בלילא: אנו צריכים לקבוע אם זה נושא חדש, ולא על המהות.

אביגדור יצחקי: אני לא מחליט היום שזה נושא חדש.

אביגדור יצחקי: לכן אני מבקש שנביא את זה מחר בבוקר להצבעה, אבוא עם העמדה ואז תצביעו.

אביגדור יצחקי: מה קרה?

אביגדור יצחקי: 24 שעות.

אביגדור יצחקי: לא הספקתי להתעסק בעניין הזה.

ראובן ריבלין: חבר הכנסת ברכה העלה נושא חדש שהועבר אליי על ידי ועדת הכספים, הדבר הזה ידוע לכל נציגיו של יצחקי בוועדת הכספים.

ראובן ריבלין: הדברים שמובאים על-ידי הממשלה באים לתקן את הדברים שעליהם קובל חבר הכנסת ברכה, רק הוא אומר:

ראובן ריבלין: אי אפשר לתקן דבר שפסול מעיקרו.

ראובן ריבלין: זאת גישה.

ראובן ריבלין: צחוק הגורל, אנו בכנסת מתלוננים על חוק ההסדרים בכך שהממשלה מביאה לנו דברים שלא ממין העניין לחוק ההסדרים.

ראובן ריבלין: תדע הממשלה שחוק ההסדרים זה חרב מתהפכת, וכאשר היא מביאה נושא שהיא רוצה להביאו בחוק ההסדרים למרות שעניינו צריך להיות נדון במהלך חקיקה רגיל, תדע שבאותו רגע יכולים חברי הכנסת להגיש הסתייגות המבקשת לבטל את החוק שנעשה על ידם בוועדה ייעודית ובמהלך חקיקה רגיל.

ראובן ריבלין: חוק ההסדרים לא יכול להיות רק חוק שהממשלה משתמשת בו כדי לעשות פלסתר את עבודת הכנסת.

ראובן ריבלין: גם הכנסת יכולה להשתמש בחוק ההסדרים כדי לומר: תיקון החוק לא רק שאינו מקובל עלינו, אנו מבקשים לבטל את החוק כולו, ואין כאן עניין חדש בעליל.

ראובן ריבלין: לכן אני חושב שחבר הכנסת ברכה לנושא עניין חדש צודק.

ראובן ריבלין: לגופו של עניין, כמובן, כל אחד יחליט לפי מצפונו.

ליה שמטוב: אנו מדברים על התוכנית הרבה זמן.

ליה שמטוב: זה לא חדש.

ליה שמטוב: איני מבינה למה יצחקי מתעקש על זה שיצביעו על זה מחר.

ליה שמטוב: כל השינויים שמדברים ושר התמ"ת, שמדבר חצי שנה על השינויים האלה, וקראנו בעיתונים שיכול להיות שיתבצעו ב-1 באפריל, וכולנו יודעים שזה יום השקר הבין לאומי, איני יודעת אם זה יהיה אז.

ליה שמטוב: צריך להתנגד לכל הרחבה ודבר חדש עד שכל השינויים יתבצעו בארבעת המרכזים.

משה שרוני: איני מבין דבר פה.

משה שרוני: היום היה צריך להיות אצלי בוועדה נושא ויסקונסין.

משה שרוני: שר התמ"ת ביקש ממני, היות שלא גיבש את הדברים האלה, ביקש ארכה.

משה שרוני: אמרתי לו שעד השבוע הבא הוא צריך להביא את הדברים.

משה שרוני: בשבוע הבא נקבור את ויסקונסין או יהיו שינויים מהותיים.

משה שרוני: לדעתי, צריך לקבור את זה.

משה שרוני: צריך לתלות את מי שהמציא את זה.

זהבה גלאון: אני מסכימה עם חבר הכנסת שרוני במהות.

זהבה גלאון: כולנו שותפים לעובדה שזה חוק רע.

זהבה גלאון: חבר הכנסת יצחקי הביע נכונות לבוא בדברים עם שר התמ"ת, וזה מעיד על כך שכולנו מבינים שזה חוק רע.

זהבה גלאון: אני מבקשת מחבר הכנסת יצחקי לקבל את זה שנעשה הבחנה בין הפרוצדורה רק לעניין שהוא לכאורה טכני, לעניין נושא חדש.

זהבה גלאון: אני חושבת שזאת יוזמה חשובה, שתבוא בדברים בעניין המהות.

זהבה גלאון: כשיהיה הדיון לגופו של החוק, הממשלה תחליט מה שהיא מחליטה.

יעקב מרגי: צריך לומר בהגינות: שר התמ"ת שם את זה על השולחן, מקדם את כל הרפורמות להקלה.

יעקב מרגי: הלוואי שהתוכנית הזאת לא היתה באה לעולם, אך היא באה.

יעקב מרגי: יש יוזמות להקלה.

יעקב מרגי: לגופו של עניין, אם זה קשור לוויסקונסין, זה לא חדש.

יעקב מרגי: שייפול בוועדת הכספים.

שאול מרידור: אפנה את תשומת לבכם לכך שמה שהובא לכנסת לדיון הם שני תיקונים, בעקבות ועדת תמיר שהקים שר התמ"ת החדש, שישבה על המדוכה והוצעו תיקונים, הובאו שני תיקונים לכנסת; אחד לא עבר לוועדה ואחד עבר לוועדה.

שאול מרידור: התיקון הוא לטובת המשתתפים ולא מקשה אלא מקל.

שאול מרידור: מדובר בשני שינויים שאינם מהותיים לתוכנית.

שאול מרידור: מה שמבקש חבר הכנסת ברכה לעשות זה דרך התיקונים האלה לקחת את כל החוק, שהוא גדול ומורכב.

שאול מרידור: לבוא דרך זה שמתקנים פרט קטן בתוכנית גדולה, ודרך זה בהסתייגות לבטל את כל החוק זה נושא חדש.

שאול מרידור: למיטב זיכרוני, עד היום לא היתה הסתייגות שמחקה חוק שלם דרך תיקון סעיף אחד שאינו מהותי לתוכנית.

שאול מרידור: תמיד כשזה הגיע לוועדת הכנסת זה נדחה כי זה שינוי חוק לחלוטין.

שאול מרידור: אני לא רואה טעם באישור הנושא הזה.

שאול מרידור: זה לא קשור לחוק ההסדרים.

ארבל אסטרחן: אני לא זוכרת אם היו בכנסת הזאת מקרים של נושא חדש.

אביגדור יצחקי: היה, אך לא דנו.

ארבל אסטרחן: ההצעה שנכללת בחוק ההסדרים מדברת רק על נושא של משתתפים בתוכנית ויסקונסין שמופנים למסגרות שיקומיות.

ארבל אסטרחן: כפי שאמר נציג האוצר, מדובר בנושא קטן מתוך התיקון.

ארבל אסטרחן: אין ספק שהממשלה צריכה להיות מודעת לזה שברגע שהיא מכניסה בחוק ההסדרים הרבה נושאים, היא צריכה להיות מודעת להשלכות שיכולות להיות לכך, בין היתר העניין של נושא חדש.

ארבל אסטרחן: אני רוצה להביא בפניכם את ההלכה העיקרית שקשורה לשיקול דעת ועדת הכנסת בעניין נושא חדש, גם כי זו הפעם הראשונה שדנים בעניין הזה בכנסת הזאת.

ארבל אסטרחן: יש פסק דין אחד מרכזי בנושא הזה, אבו עראר, ואומר בקצרה את עיקריו; הנקודה האחרונה שאזכיר רלוונטית לעניין זה; בפסק הדין נקבע שהסעיף שמאפשר לוועדות לדון ולהכין הצעת חוק לקריאה השנייה והשלישית, תכליתו היא לצייד את הוועדה ששוקדת על הצעת חוק שאושרה בקריאה הראשונה בסמכויות הנדרשות כדי לגבש את הצעת החוק לבדיקה סופית.

ארבל אסטרחן: הוראת הסעיף מאפשרת לוועדה לתקן את הצעת החוק, לברא אותה מפגמים שדבקו בה, ללטש את הסדריה, להשלים את החסר, להסיר את המיותר או את המזיק על מנת שתונח הצעת חוק טובה ויעילה ככל האפשר להשגת התוכנית שלה נועדה.

ארבל אסטרחן: הוראה זו מייעלת את הליכי החקיקה ומונעת סרבול מיותר שעלול היה להתרחש אם כל תיקון בהצעה היה מחייב פתיחה מחדש של הליכי החקיקה החל משלב הקריאה הראשונה.

ארבל אסטרחן: אבל סמכות הוועדה אינה בלתי מוגבלת – נקבע לה סייג המונע מן הוועדה לחרוג מנושא הצעת החוק.

ארבל אסטרחן: תכליתו של הסייג למנוע הגנבה של הוראות והסדרים שלא נכללו בהצעת החוק ולא נתקבלו בקריאה הראשונה בכנסת.

ראובן ריבלין: אי אפשר באמצעות חוק זה לבטל את בית החולים באשדוד.

ארבל אסטרחן: הרעיון הוא שדברים שלא התקיים לגביהם דיון פומבי בקריאה הראשונה יוכנסו.

ארבל אסטרחן: הנקודה האחרונה, שאני חושבת שרלוונטית לנושא שלפנינו – אומר פסק הדין: הנושא של הצעת החוק הוא המכתיב את גבולות הפעולה של הוועדה.

ארבל אסטרחן: לא הרי הצעת חוק שמובא בה חוק שלם שחובק הסדרים וסוגיות לרוב כהרי הצעת חוק שמוצע בה לתקן הוראה אחת שעוסקת בנושא נקודתי.

ארבל אסטרחן: ברור שהיקפו של "הנושא" במקרה הראשון יהיה רחב בהרבה מה"נושא" במקרה השני.

ארבל אסטרחן: אלה ההנחיות בעניין הזה.

ארבל אסטרחן: כמובן, הדבר נתון לשיקול דעת חברי ועדת הכנסת.

אביגדור יצחקי: אין לי עניין בתוכנית ויסקונסין.

אביגדור יצחקי: אמר חבר הכנסת ברכה שזה לא קובע שום דבר.

אביגדור יצחקי: בוועדה אפשר להצביע איך שרוצים.

אביגדור יצחקי: אני אוהב להיות שלם עם מעשיי.

אביגדור יצחקי: אני רוצה לבוא בידיים נקיות, עם עצמי.

אביגדור יצחקי: אתם תצביעו עניינית, אני אבקש רביזיה, אבוא בדברים עם האנשים, ויכול להיות שעד מחר אמשוך את הרביזיה שלי.

רוחמה אברהם-בלילא: מי בעד להכריז על זה כנושא חדש?

רוחמה אברהם-בלילא: הצבעה בעד – 15 נגד – 1 נמנעים – 1

רוחמה אברהם-בלילא: נקבע שזה לא נושא חדש.

אביגדור יצחקי: רביזיה.

רוחמה אברהם-בלילא: הרביזיה תובא מחר בבוקר.

רוחמה אברהם-בלילא: תודה רבה, הישיבה נעולה.